Ma d imyagen i d-yemmalen anamek n tisselbi, ad d-naf “yeṭṭerwec”, tebder-it-id Tjeǧǧigt mi as-tettammal i Cabḥa amek ara tidir, d wamek ara tennam tudert-is tamaynut deg sbiṭar n yimeslab, imi nettat ɣas tesɛedda tudert wessiren, d tiṭṭerwect i tt-icerfen maca temmuger tumert segmi i teǧǧa akk aktayen-is deffir-s “Xas tessaweḍ-iyi tudert almi nneslaxeɣ si ṛṛuh-iw, qelɛen-d akk yiẓuran n lebɣi-w, texsi tafat s wacu i d-sarmeɣ targit-iw , yeḥḍaqer wul-iw, yeṭṭerwec leɛqel-iw” .(sb.220).